## **№ 2 –1232/15**

 **ШЕШІМ**

 **ҚАЗАҚСТАН РЕСПУБЛИКАСЫ АТЫНАН**

**5 наурыз 2015 жыл Қызылорда қаласы**

 Қызылорда қалалық соты құрамында судья Г.Мырзатаеваның төрағалық етуімен, хатшылықта Т.Ахметов болып, талап қоюшы М.Ашимованың, талап қоюшының оның өкілі Т.Мырзамбетовтың қатысуларымен өзінің ашық сот отырысында Қызылорда қалалық сотының мәжіліс залында талап қоюшы Ашимова Маржан Султаналиевнаның жауапкер Құрманбаев Бауыржан Құрманбайұлынан моральдық зиянды өндіру жөніндегі азаматтық ісін қарап, соттың

 **АНЫҚТАҒАНЫ:**

 Талап қоюшы М.Ашимова сотқа талап арызбен жүгініп, арызында жауапкер Б.Құрманбаевтың ұрып, соғып, денсаулығына зиян келтіргенін, адамгершілікке жат қылық жасап, балағат сөздер айтып, қорқытып, тыныштығын бұзғанын, сот қаулысымен жауапкер ӘҚБтК-нің 79-3 бабының 2 бөлігімен кінәлі деп танылып, әкімшілік жаза тартылып он тәулікке қамауға алынғанын,сонымен қатар, 6.05.2014 жылы сот қаулысымен ӘҚБтК-нің 330 бабының 1 бөлігімен кінәлі деп танылып, жазаға тартылғанын көрсетіп, жауапкердің әрекеттерінің салдарынын жан азабын мен тән азабын тартып, күйзеліске ұшырағандықтан 500 000 теңге көлемінде моральдық залалдың өтемін өндіруді сұраған.

 Сот отырысында талап қоюшы М.Ашимова және оның өкілі Т.Мырзамбетов талап арызды қуаттап, тараптардың арасындағы неке 11.10.2013 жылы бұзылғанын, некеде тұрған уақытта 2013 жылдың шілде айында жауапкер Б.Құрманбаев талап қоюшыны ұрып-соғып, денсаулығына зиян келтіргенін, сот сараптамасының қорытындысы бойынша денсаулығына жеңіл дәрежедегі зиян келтірілген, алайда жауапкердің осы әрекетінен М.Ашимова жан азабын мен тән азабын тартып, күйзеліске ұшырағанын, сол уақытта жүкті болғанын, 2014 жыл босанғаннан кейін жауапкер 2014 жылдың сәуір айында талап қоюшының үйіне келіп, ар-намысына тиетін балағат сөздер айтып, тыныштығын бұзғанын, жауапкер осы әрекеттірі үшін әкімшілік жаза тартылғанын көрсетіп, талапты қанағаттандыруды сұрады .

 Жауапкер Б.Құрманбаев азаматтық істі өзінің қатысуынсыз қарауды сұрап жазбаша өтініш келтірген.

 ҚР АІЖК-нің 187 бабының 5 тармағының тәртібі бойынша тараптар соттан істі олардың қатысуынсыз қарау және оларға шешімнің көшірмесін жіберу туралы жазбаша өтінуге құқылы. Сондықтан сот, сот талап қоюшының бұл жөніндегі пікірін ескеріп, азаматтық істі жауапкердің қатысуынсыз қарауға ұйғарым етті.

Сот, талап қоюшының және оның өкілінің түсініктерін тыңдап, іс материалдарын зерделеп, талап төмендегі негіздер бойынша ішінара қанағаттандырылуға жатады деп есептейді.

 Қазақстан Республикасы Жоғарғы Сотының 21 маусым 2001 жылғы «Соттардың моральдық зиянды өтеу туралы заңнаманы қолдануы туралы» Нормативтік Қаулысының 3-тармағында моральдық зиян ретінде азаматтың құқық бұзушылық нәтижесінде оған тиесілі мүліктік емес игіліктер мен өзіндік құқықтардың кемітілуінен немесе олардан айырудан туындаған жан немесе тән азабы түсіндіріледі.

 ҚР АК-нің 951-бабына сәйкес моральдық зиян - жеке тұлғалардың өзiндiк мүлiктiк емес игiлiктерi мен құқықтарының бұзылуы, кемсiтiлуi немесе олардан айырылуы, соның iшiнде жәбiрленушiнiң өзiне қарсы құқық бұзушылықтың жасалуы салдарынан басынан кешірген (төзімін тауысқан, уайымға салған) жан азабы немесе тән азабы (қорлау, ызаландыру, қысым жасау, ашуландыру, ұялту, түңілту, тән қиналуы, залал шегу, қолайсыз жағдайда қалу және т.б.).

 Моральдық зиянды осы баптың 3-тармағында көзделген жағдайлардан басқа реттерде, зиян келтiрушiнiң кiнәсi болған кезде зиян келтiрушi өтейдi.
     Зиян келтірушінің кінәсіне қарамастан моральдық зиян мына жағдайларда, егер:

1. зиян азаматтың өмiрi мен денсаулығына жоғары қауiптілiк көзi арқылы келтiрiлсе;
2. зиян азаматқа оның заңсыз сотталуының, заңсыз қылмыстық жауапқа тартылуының, бұлтартпау шарасы ретiнде заңсыз қамауға алуды, үйде қамауда ұстауды немесе ешқайда кетпеуi туралы қолхат алуды қолданудың, қамауда ұстау, психиатриялық емдеу мекемесiне немесе басқа емдеу мекемесiне орналастыру түрiнде әкiмшiлiк жазаны заңсыз қолданудың салдарынан келтiрiлсе;
3. зиян ар-ожданына, қадiр-қасиетi мен iскерлiк беделiне нұқсан келтiретiн мәлiметтер тарату арқылы келтiрiлсе;
4. заң актiлерiнде көзделген өзге де жағдайларда өтеледi.

 Жауапкер Б.Құрманбаев Қызылорда қаласының мамандандырылған әкімшілік сотының 23.07.2013 жылғы қаулысымен жәбірленуші М.Ашимованың денсаулығына қасақана жеңіл зиян келтіргені үшін ҚР ӘҚБтК-нің 79-3 бабының 2 бөлігімен кінәлі деп танылып, 10 тәулікке қамауға алынған.

 Қызылорда қаласының мамандандырылған әкімшілік сотының 6.05.2014 жылғы қаулысымен Б.Құрманбаев талап қоюшының анасы жәбірленуші А.Беркинбаеваға қарсы ар-намысына тиетін балағат сөздер айтып, қоғамдық тәртіп бұзғаны үшін ҚР ӘҚБтК-нің 330 бабының 1 бөлігімен кінәлі деп танылып әкімшілік жазаға тартылған.

ҚР АІЖК-нің 71-бабының 3-1-бөлігінің талаптарына сай әкімшілік құқық бұзушылық туралы іс бойынша заңды күшіне енген сот қаулысында белгіленген әкімшілік құқық бұзушылық жасаған адамның кінәсі осы адам жасаған әкімшілік құқық бұзушылықтың азаматтық-құқықтық салдарлары туралы істі қарау кезінде қайтадан дәлелденбейді

№ 1249 санды 12 шілде 2013 жылғы куәландыруды сот-медициналық сараптама қорытындысы бойынша талап қоюшы М.Ашимованың қалқанша шеміршегі тұсының сыдырылғаны, сол балтырының артқы беті тұсының, сол иық белдеуінің, жауырын үстінің, сол жауырынның ішкі бұрышының, сол мықынның артқы қыры тұсының, сол саны ортасының қанталағандары түсінде дене жарқатын алғаны және дене жарақаттары жеңіл зиян дене жарақаттарына жататыны анықталды.

 Азаматтың жан азабы деп адамның ызалануға, түңiлуге, ашуға, жайсыздыққа және т.б. байланысты басынан кешiретiн эмоциялық-өзiндiк жан күйзелiсi сезiмдерiн түсiну қажет. Мұндай сезiмдер тiкелей жәбiрленушiнiң өзiне немесе оның жақын туыстарының ( баласының) өмiрi мен денсаулығына құқыққа қайшы қол сұғуға; денсаулығына зиян келуiнiң нәтижесiнде және т.б. байланысты болуы мүмкiн. Тән азабы деп құқыққа қайшы күш қолдануға немесе денсаулығына зақым келтiрiлуiне байланысты сезiнетiн тәнiнiң ауыруын түсiну қажет.

 Жоғарыда аталған ҚР Жоғарғы Сотының қаулысының 6 тармағы бойынша азаматтық кодекстiң 952-бабына сәйкес моральдық зиянға тек ақша нысанында өтем жасалатындықтан, ал өтемнiң мөлшерiн сот анықтайтындықтан өтем мөлшерiн анықтау кезiнде соттар әдiлеттiлiк пен ақылға сыйымды қажеттiлiктi негiзге алуы қажет.

Сондықтан, сот іс бойынша ман-жайларды, талап қоюшы М.Ашимованың денсаулығына келтірілген зиянды, оның нәтижесінде жан азабын және тән азабын шеккенін ескеріп, әдiлеттiлiк пен парасаттылық өлшемдерін негізге ала отырып, сот талап қоюшы М.Ашимованың пайдасына жауапер Б.Құрманбаевтан 70 000 тенге моралдық залал өтелуге жатады деп есептейді.

 ҚР АІЖК-нің 110 -бабының 1-бөлігіне сәйкес пайдасына шешім шығарылған тарапқа, бұл тарап сот шығындарын төлеуден босатылса да, басқа тараптан іс бойынша жұмсалған барлық шығындарын алып береді.

 Сондықтан талап қоюшының пайдасына 991 тенге мемлекеттік баж шығындары жауапкерден өндірілуге жатады.

 Жоғарыда көрсетілгендердің негізінде және ҚР АІЖК-нің 217–221 баптарын басшылыққа алып, сот

 **ШЕШІМ ЕТТІ**:

 Талап қоюшы Ашимова Маржан Султаналиевнаның жауапкер Құрманбаев Бауыржан Құрманбайұлынан моральдық зиянды өндіру талабы ішінара қанағаттандырылсын.

 Жауапкер Құрманбаев Бауыржан Құрманбайұлынан талап қоюшы Ашимова Маржан Султаналиевнаның пайдасына 70 000 (жетпіс мың) тенге моралдық залал өндірілсін.

 Талап қоюшы Ашимова Маржан Султаналиевнаның пайдасына жауапкер Құрманбаев Бауыржан Құрманбайұлынан 991(тоғыз жүз тоқсан бір) теңге баж шығындары өндірілсін.

 Шешімге наразы жақтар осы сот арқылы шешім көшірмелері тапсырылған күннен бастап он бес күн ішінде Қызылорда облыстық сотына апелляциялық тәртіппен шағым беруі немесе прокурор наразылық келтіруі мүмкін.

 **Төрағалық етуші судья: Г.Ж.Мырзатаева**